ARCHIVES
ప్రయాణం రద్దయితే బీమా
ఈనాడు, హైదరాబాద్‌: సాధారణ బీమా సంస్థ హెచ్‌డీఎఫ్‌సీ ఎర్గో ప్రయాణాలు రద్దయిన సందర్భాల్లో బీమా వర్తించేలా ‘ట్రిప్‌ ప్రొటెక్టర్‌’ పాలసీని తీసుకొచ్చింది. అనుకోని అవాంతరాలతో విమానం టికెట్టు, హోటల్‌ బుకింగ్‌ రద్దయిన సందర్భాల్లో ఆయా విమాన సంస్థలు, హోటల్స్‌ విధించే రుసుములను ఈ పాలసీ భర్తీ చేస్తుంది. ముందస్తు బుకింగ్‌ చేసుకున్నప్పటికీ, సమయానికి హోటల్‌ గదులు దొరకని సందర్భంలోనూ ఈ పాలసీ ఆ నష్టానికి పరిహారం ఇస్తుంది. ముందుగానే ప్రయాణం కోసం టిక్కెట్లు కొని, తీరా ఆ తేదీ నాడు వెళ్లలేని సందర్భంలో చెల్లించిన డబ్బు నష్టపోవాల్సి వస్తుంది. ఇలాంటప్పుడు నష్టపోకుండా ఈ పాలసీ కాపాడుతుందని హెచ్‌డీఎఫ్‌సీ ఎర్గో పేర్కొంది. అంతర్జాతీయ ప్రయాణాలకూ ఇది వర్తిస్తుందని తెలిపింది. ప్రస్తుతానికి ఈ పాలసీని హెచ్‌డీఎఫ్‌సీ బ్యాంకు క్రెడిట్‌ కార్డుతో విమాన టికెట్లు, హోటల్‌ బుకింగ్‌లను చేసుకునే వినియోగదారులకు అందిస్తున్నామని పేర్కొంది.
ప్రధానాంశాలు